בית החולים לחיות בר

בית החולים לחיות בר הוא בית חולים וטרינרי המעניק טיפול, במידת הצורך, לחיות הבר של ארץ ישראל. מבנה בית החולים ממוקם בספארי ברמת גן, הוקם על ידי ד"ר יגאל הורוביץ שניהל אותו במשך 17 שנים, וכיום מנוהל על ידי הווטרינר פרופ' דודו אשחר. בית החולים הוא שיתוף פעולה בין ספארי ורשות הטבע והגנים בשיתוף עם עמותת המרכז הישראלי לשיקום חיות בר. זהו בית החולים היחיד לחיות בר הפועל בישראל, ומטרתו לתת טיפול וטרינרי הולם עבור חיות בר פגועות ולהשיבן חזרה לטבע במידת האפשר. בנוסף לטיפול בבעלי החיים, בית החולים הוא גם גוף חינוכי ומחקרי ששואף להעמיק את הידע הרפואי והשיקומי בטיפול בבעלי החיים ולהעלות למודעות הציבור נושאים סביבתיים שונים. תחילתו של בית החולים לחיות בר, בשנת 1990, אז הוקם ביוזמתו של ד"ר יגאל הורביץ ובשיתוף הספארי, רשות הטבע והגנים והעמותה לשיקום חיות הבר בישראל. בגלגולו הקודם בית החולים הוקם בגן הזואולוגי באבו כביר, ולאחר שנסגר ד"ר הורוביץ הקימו מחדש בספארי. מבנה בית החולים נחנך בשנת 2010 ובו חדר טיפולים, חדר ניתוח, חדר הדמיה, מעבדה רפואית וחדר התאוששות. ביומן בית החולים ניתן לקרוא על חלק מבעלי החיים שהגיעו לטיפול ולעקוב אחרי תהליך השיקום שלהם. לאורך השנים התפרסמו כתבות רבות על פעילות בית החולים כמו גם פינה קבועה בתוכנית הבוקר של ערוץ 10 ולאחריו 13 על סיפורי בית החולים. במשך 5 שנים צולם צוות בית החולים לסדרה "להציל את חיות הבר" עבור ערוץ החינוכית ב"כאן" תאגיד השידור מאז הקמתו של בית החולים טופלו בו למעלה מ-50,000 חיות בר. ה"חיבולנס" (הלחם מילים של חי ואמבולנס) הוא מערך מתנדבים של רשות הטבע והגנים שנוצר על מנת להעביר חיות בר מוגנות פגועות מכל רחבי הארץ, אל בית החולים לחיות בר. עלילת העונה הראשונה של סדרת הילדים, מבצע קיפוד, עסקה בנעשה בבית חולים לחיות בר וצולמה בו. החל משנת 2016 התפרסמה בקביעות פינת טלוויזיה על סיפורי בית בחולים לחיות בר בתוכנית העולם הבוקר, בהגשת דוברת הספארי. כמו כן, התפרסמו סרט וסדרה על המתרחש בבית החולים. ערך מורחב – להציל את חיות הבר להציל את חיות הבר היא סדרה תיעודית העוקבת אחר בית החולים לחיות בר של הספארי ורשות הטבע והגנים המשודרת בטלוויזיה החינוכית החל מאפריל 2018. 20 פרקי הסדרה, המקוריינים באופן הומוריסטי על ידי קובי פרג', מלווים את האנשים שעוסקים בהצלת מגוון חיות הבר ובהשבתן בחזרה אל הטבע. הסדרה עוקבת אחר צוות בית החולים, פקחי רשות הטבע והגנים, האזרחים שמוצאים את חיות הבר הפגועות וכמובן אחר בעלי החיים בתהליך החלמתם וחזרתם הביתה אל סביבתם הטבעית. ערך מורחב – פרא (סרט ישראלי, 2018) במשך שלוש שנים עקבו אוריאל סיני ודנאל אל-פלג אחרי המתרחש בכותלי בית החולים לחיות בר בספארי ברמת גן ובמאבק של המטפלים להציל את חיות הבר הפצועות בתקווה להשיבן בחזרה לטבע. הסרט יצא ב-2018 לסינמטק והוקדש למטפל הראשי שמוליק לנדאו ז"ל, ששימש בתפקיד ראשי בסרט, לצד אריאלה רוזנצוויג, וטרינרית בבית החולים. בית החולים הווטרינרי האוניברסיטאי למען חיות הבר המרכז הארצי להצלת צבי ים מדיה וקבצים בנושא בית החולים לחיות בר בוויקישיתוף אתר האינטרנט הרשמי של בית החולים לחיות בר בית החולים לחיות בר, ברשת החברתית פייסבוק סרטון בית החולים לחיות בר ארז ארליכמן, טבע עם תחבושת: הצצה אל ביה"ח לחיות בר, באתר ynet, 21 באפריל 2014 פרקי הסדרה "להציל את חיות הבר" נטע אחיטוב, הטוב והרע נפגשים בבית החולים לחיות בר ברמת גן, באתר הארץ, 10 במאי 2018 ליאור אוחנה, עוזרים לחיות לחיות, באתר "ידיעות אחרונות", 23 באפריל 2019 אתר בית החולים לחיות בר ספארי, מבנה לבית החולים לחיות בר ארז ארליכמן, יומן בית החולים לחיות בר דף הפייסבוק של הטלוויזיה החינוכית, להציל את חיות הבר: קיפי הקיפוד, ‏22 במרץ 2018